Πατατοσαλάτα ζεστή πιρουνάτη
Πατατοσαλάτα ζεστή πιρουνάτη μια όμορφη και λιτή συνταγή.
1 κιλό πατάτες, κατά προτίμηση βιολογικές, καλά πλυμένες, 250 - 400 ml (ή όσο μας αρέσει) εκλεκτό εξαιρετικό παρθένο ελαιόλαδο, 2 - 3 κρεμμυδάκια φρέσκα (και το τρυφερό πράσινο μέρος), ψιλοκομμένα ή τα φυλλαράκια από 1/2 ματσάκι μαϊντανό, ψιλοκομμένα ή 4 κουτ. σούπας φρέσκο σχοινόπρασο (σε μεγάλα σούπερ μάρκετ και σε ενημερωμένα μανάβικα), ψιλοκομμένο (ή ξερό που βρίσκουμε σε μπαχαράδικα). Αν θέλουμε, βάζουμε και τα τρία από αυτά., καλό θαλασσινό αλάτι, λευκό πιπέρι, φρεσκοτριμμέν
Για την πατατοσαλάτα ξεκινάμε να βράζουμε τις πατάτες με τη φλούδα σε αλατισμένο νερό που κοχλάζει, μέχρι να μαλακώσουν.Τις ελέγχουμε βυθίζοντας ένα λεπτό μαχαίρι - θα πρέπει να τις διαπερνά με ευκολία.Προσέξτε, όμως, να μην παραβράσουν και «τραβήξουν» νερό.Τις βγάζουμε από το νερό, τις αφήνουμε να κρυώσουν ελαφρώς, τόσο που να μπορούμε να τις πιάσουμε, και όσο είναι ακόμα ζεστές, τις καθαρίζουμε και τις βάζουμε σ’ ένα βαθύ μπολ.Τις «σπάμε» (δεν τις λιώνουμε) με το πιρούνι και ταυτόχρονα ρίχνουμε το λάδι και ανακατεύουμε. Προσθέτουμε αλάτι, πιπέρι και τελευταία τα κρεμμυδάκια (ή τον μαϊντανό ή το σχοινόπρασο ή και τα τρία). Ανακατεύουμε, αλλά όχι πολύ, για να μην λιώσουν οι πατάτες και τα μυρωδικά, και σερβίρουμε.
Κρεμμύδι,Πατάτες